Elérte a vírus a Grönlandot, közölte a helyi kormány. Nuukban, a fővárosban találtak fertőzött beteget, őt elkülönítették az otthonában.

Nuuk látképe.

A megbetegedés miatt bezárják a város egyetlen uszodáját, és aggódnak az egészségügyi kapacitásaik miatt. A Dániához tartozó sziget ugyanis nem a dán egészségügy szintjén működik, koronavírust például nem is tudnak tesztelni, el kell küldeniük a mintákat Dániába, írta le a Guardian Anders Madsen helyi ápoló benyomásait.

Grönland órási szigetét mindössze 56 ezren lakják, részben bizonyára azért is, mert más helyekkel összevetve általában kevésbé jó arrafelé az idő. Sok a köd és a jég, kevés a növény, és jellemzően nagyon hideg van.